Document ID: 32012R0708

РЕГЛАМЕНТ (ЕС) № 708/2012 НА СЪВЕТА
от 2 август 2012 година
за изменение на Регламент (ЕС) № 267/2012 относно ограничителни мерки срещу Иран
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 215 от него,
като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран (1),
като взе предвид съвместното предложение на Върховния представител на Съюза по въпросите на външните работи и политиката на сигурност и на Европейската комисия,
като има предвид, че:
(1)
С Регламент (ЕС) № 267/2012 на Съвета (2) се привеждат в действие мерките, предвидени в Решение 2010/413/ОВППС. В този регламент се предвижда, inter alia, замразяването на всички финансови средства и икономически ресурси, принадлежащи, притежавани, държани или контролирани от лицата, образуванията и органите, посочени в приложения VIII и IX към него.
(2)
Необходимо е изменение на член 23, за да се уточнят критериите за включването на лица, образувания и органи в списъка в приложение IX към посочения регламент.
(3)
Насотящият регламент попада в приложното поле на Договора за функционирането на Европейския съюз и следователно за неговото прилагане е необходимо регулаторно действие на равнището на Съюза, по-специално с цел да се осигури еднаквото му прилагане от страна на икономическите оператори във всички държави членки.
(4)
Регламент (ЕС) № 267/2012 следва да бъде съответно изменен.
(5)
Настоящият регламент следва да влезе в сила в деня на публикуването му, за да се осигури ефективността на предвидените в него мерки,
ПРИЕ НАСТОЯЩИЯ РЕГЛАМЕНТ:
Член 1
Член 23, параграф 2, буква д) от Регламент (ЕС) № 267/2012 се заменя със следното:
„д)
юридическо лице, образувание или орган, притежаван (о) или контролиран (о) от Islamic Republic of Iran Shipping Lines (Корабна компания на Ислямска република Иран (IRISL), или физическо или юридическо лице, образувание или орган, действащ (о) от нейно име.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 2 август 2012 година.

Labels: 18
5